NN

Fødselsnummer:

Saksnummer:

Søknadsdato:

Gjøvik

**Vedtak på søknad om helsehjelp i hjemmet**

**Vedtak:**

Med hjemmel i pasient- og brukerrettighetsloven § 2-1a jf. helse- og omsorgstjenesteloven § 3-2 pkt. 6, bokstav a, innvilges du hjelp til følgende formål:

**\* Hjelp til å måle saturasjon x 3 pr uke.**

**\* Tilsyn og nødvendig tilrettelegging ved ukentlig dusj og hårvask.**

**Hjemmesykepleien er forhåndsvarslet om behov for tjenester i hjemmet og vil iverksette tjenesten hos deg når du kommer hjem. Omfanget av tilbudet vil bli kontinuerlig vurdert i forhold til ditt behov for hjelp og oppfølging i hjemmet.**

**Opplysninger i saken:**

Tildeling og koordinering mottok den 00.00.18 søknad på helsehjelp i hjemmet fra NN, født i 1900. Søknaden er utfylt av spl; BB ved CC omsorgssenter, avd. «enklere liv» og underskrevet av søker. Av opplysninger om egen helse opplyses det i mottatt søknad at NN har KOLS med Emfysem. Er oksygenkrevende, venter på LTOT. Videre opplyses det at NN har Atrieflimmer. Er for det meste selvhjulpen. Trenger i følge beskrivelser i mottatt søknad hjelp av hjemmesykepleien til å måle saturasjon x3 pr uke og tilsyn ved ukentlig dusj.

**Vurdering av sakens fakta:**

NN har vært inne på korttidsplass ved CC omsorgssenter, avd. «enklere liv» siden den 00.00.18. Er oksygenkrevende og venter på LTOT. Vil trenge hjemmesykepleie når NN skrives ut fra avdelingen. Ut fra de opplysninger som foreligger i mottatt søknad og kartlegginger gjort av personalet ved CC omsorgssenter over tid fattes vedtak på hjemmesykepleie til å måle saturasjon x3 tre uke, samt tilsyn/ tilrettelegging med dusj ukentlig.

**Lovhjemmel:**

*Din rett til å få helse og omsorgstjenester er hjemlet i pasient og brukerrettighetsloven § 2-1a, som lyder slik:*

*Pasient og bruker har rett til øyeblikkelig hjelp fra kommunen, jf helse- og omsorgstjenesteloven § 3-5, (delvis ikrafttredelse fra 01.01.2012, paragrafens 3. ledd om plikt til å tilby døgnopphold er unntatt).*

*Pasient og bruker har rett til nødvendige helse- og omsorgstjenester fra kommunen.*

*Pasient og bruker har rett til et verdig tjenestetilbud i samsvar med helse- og omsorgstjenesteloven § 4-1 første ledd, bokstav b.*

*Kommunen skal gi den som søker eller trenger helse- og omsorgstjenester, de helse- og behandlingsmessige opplysninger vedkommende trenger for å ivareta sin rett.*

*Kommunens plikt til å yte tjenester er hjemlet i helse og omsorgstjenesteloven § 3-2 første ledd nr.6 bokstav a - c, som lyder slik: For å oppfylle ansvaret etter § 3-1 skal kommunen blant annet tilby - Andre helse- og omsorgstjenester, herunder*

*a. helsetjenester i hjemmet.*

*b. personlig assistanse, herunder praktisk bistand og opplæring og støttekontakt.*

*c. opphold i institusjon, herunder sykehjem*

**Klage på vedtak:**

Vi vil informere deg om at du med hjemmel i pasient- og brukerrettighetsloven § 7-2 kan påklage vedtak om tjeneste til Fylkesmannen.

En eventuell klage sendes Tildeling og koordinering i Gjøvik kommune. Klagefristen er 4 uker fra mottatt melding om vedtak. Dersom du trenger hjelp eller veiledning til å utforme en klage, kan du ta kontakt med Tildeling og koordinering, kommunens servicetorg eller annen kommunal instans. Klagen må være underskrevet av den saken gjelder eller dennes fullmektig.

**Innsynsrett:**

Dersom du ønsker å gjøre deg kjent med de saksdokumenter som ligger til grunn for vår vurdering og avgjørelse har du rett til innsyn i dokumentene i henhold til Forvaltningslovens § 18, første ledd, jf. § 18 annet ledd og § 19 (unntaksbestemmelsene). Hvis du ønsker å benytte innsynsretten kan du ta kontakt med din saksbehandler pr. brev eller telefon.

**Egenbetaling:**

Det er ingen egenbetaling for helsehjelp i hjemmet.

**Melding:**

Hjemmetjenesten ved CC omsorgssenter er forhåndsvarslet om behov for tjenester og vil igangsette hjelpen hos deg når du kommer hjem.

Ved endring i hjelpebehovet kan du ta kontakt med Tildeling og koordinering eller din kontaktperson i hjemmetjenesten for å be om en ny vurdering av tjenesten.

**Pasient- og brukerombudet:**

Ved behov for bistand utover de ansattes veiledningsplikt, kan Pasient- og brukerombudet i Hedmark og Oppland kontaktes. Ombudet skal ivareta pasientens og brukerens behov, interesser og rettssikkerhet. Kontakttelefon til ombudet er 62 55 14 90.

Med vennlig hilsen

**Aa**

bb

tjenesteleder

Tildeling og koordinering

saksbehandler

Dokumentet er elektronisk godkjent og sendes uten signatur.

Kopi: Brukermappe